VENDIM
Nr. 484, datë 17.6.2020

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA PROJEKTI “KRIJIMI I QENDRAVE TË FSHATRAVE, ME SIPËRFAQE QËNDRIMI, PUSHIMI, PARKIMI DHE LULISHTEJE, NË FSHATIN MBRAKULL”, POLIÇAN

Në mbështetje të nenit 100 të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, si dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarit të pasurisë së paluajtshme, pronë private, që preket nga projekti “Krijimi i qendrave të fshatrave, me sipërfaqe qëndrimi, pushimi, parkimi dhe lulishteje, në fshatin Mbrakull”, Poliçan.
2. Shpronësimi bëhet në favor të Bashkisë Poliçan.
3. Pronari i pasurisë së paluajtshme, pronë private, që shpronësohet, të kompensohet në vlerë të plotë sipas masës përkatëse që paraqitet në tabelën bashkëlidhur këtij vendimi, për pasurinë e llojit tokë “arë” + “truall” + “ndërtesë”, me një vlerë të përgjithshme prej 1 664 617 (një milion e gjashtëqind e gjashtëdhjetë e katër mijë e gjashtëqind e shtatëmbëdhjetë) lekësh.
4. Vlera e përgjithshme e shpronësimit, prej 1 664 617 (një milion e gjashtëqind e gjashtëdhjetë e katër mijë e gjashtëqind e shtatëmbëdhjetë) lekësh, të mbulohet nga buxheti i Bashkisë Poliçan. 
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2020, i miratuar për Ministrinë e Infrastrukturës dhe Energjisë.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Pronari i pasurisë së paluajtshme, pronë private, i pasqyruar në tabelën që i bashkëlidhet këtij vendimi, të kompensohet, për efekt shpronësimi, pasi të ketë paraqitur dokumentacionin justifikues për likuidim, pranë Bashkisë Poliçan. 
8. Bashkia Poliçan të kryejë procedurat për likuidimin e pronarit të pasurisë së paluajtshme, pronë private, të shpronësuar, sipas përcaktimeve të bëra në këtë vendim. 
9. Afati i përfundimit të punimeve të jetë në përputhje me afatet e parashikuara nga Bashkia Poliçan.
10. Agjencia Shtetërore e Kadastrës, Drejtoria Vendore Berat, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Poliçan, të fillojë procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar dhe të bëjë kalimin e pronësisë për pasurinë e shpronësuar në favor të shtetit.
11. Agjencia Shtetërore e Kadastrës, Drejtoria Vendore Berat, të pezullojë të gjitha transaksionet me pasurinë e shpronësuar deri në momentin kur do të realizohen procesi i hedhjes së gjurmës së projektit mbi hartën kadastrale të regjistrimit, si dhe kalimi i pronësisë në favor të shtetit për pasurinë e shpronësuar.
12. Ngarkohen Ministria e Infrastrukturës dhe Energjisë, Agjencia Shtetërore e Kadastrës, Drejtoria Vendore Berat dhe Bashkia Poliçan për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

	Nr.
	Emër Mbiemër
	Zona kadastrale
	Nr. i pasurisë 
	Sipërfaqja totale (m2)
	Sipërfaqe shpronësimi 
	Çmimi (lek)
	Vlera e tokës arë (lek)
	Vlera e tokës truall (arë)
	Vlera e ndërtimit (lek)
	Vlera totale / lek
	[bookmark: _GoBack]Shënime, konfirmuar ose jo nga ZVRPP-ja

	
	
	
	
	
	Tokë arë (m2)
	Tokë truall (m2)
	Sip. ndërtese (m2)
	Tokë arë (m2)
	Tokë truall (m2)
	
	
	
	
	

	1
	Kosta Ilias Mile
	2632
	100/16
	500
	250
	250
	80
	203
	189
	50750
	47250
	1,566,617.00 
	1,664,617.00
	Konfirmuar nga ZVRPP-ja

	Vlera totale e shpronësimit
	 
	 
	1,664,617.00
	 



